צמרמורת (סדרת טלוויזיה, 2023)

צמרמורת (באנגלית: Goosebumps) היא סדרת  אמריקאית המבוססת על סדרת הספרים באותו השם מאת הסופר ר. ל. סטיין, שנוצרה ונכתבה על ידי רוב לטרמן וניקולס סטולר.

הסדרה עלתה לשירותי הזרמת המדיה "דיסני+" ו"הולו" ב-13 באוקטובר 2023, כחלק מליין השידורים שלהם לקראת ליל כל הקדושים.

תקציר העלילה
לאחר ששחררו בשוגג כוחות על-טבעיים, על חמישה בני נוער מוטלת החובה למצוא דרך לעבוד יחד וללכוד אותם מחדש. עם זאת, במהלך מסעם, מגלים חמשת הנערים כי לסודותיהם של הוריהם מימי נעוריהם קשר הדוק לעברה של העיירה ולכוחות העל-טבעיים שהם שחררו.

צוות השחקנים

דמויות ראשיות
 ג'סטין לונג – ניית'ן בראט
 אנה יי פויג – איזבלה
 מיילס מקנה – ג'יימס
 ויל פרייס – ג'ף
 זאק מוריס – אייזיאה
 אייסה בריונס – מרגו
 רייצ'ל האריס – נורה

דמויות אורחות
 רוב הבל – קולין

סקירה

פרקים

הפקה

פיתוח
ב-28 באפריל 2020 נמסר על פיתוח עיבוד מחודש לסדרת הטלוויזיה משנות ה-90 של המאה ה-20. במסגרת ההכרזה נמסר כי את הסדרה תפיק חברת "Scholastic Entertainment", בשיתוף פעולה עם חטיבת הטלוויזיה של "סרטי סוני" וחברת ההפקות של ניל מוריץ, שהייתה אמונה על הפקת שני סרטי הקולנוע שהתבססו על ספרי הסדרה. ב-3 במרץ 2021 עדכן ר. ל. סטיין בחשבון הטוויטר שלו כי להפקת הסדרה נשכרו מפיק ובמאי, אך לא חשף את זהותם. ב-4 בפברואר 2022, נמסר כי את זכויות הפצת הסדרה רכשה שירות הזרמת המדיה "דיסני+", וכי עונתה הראשונה של הסדרה תכלול 10 פרקים. עוד נמסר כי על בימוי הפיילוט יופקד הבמאי רוב לטרמן, וכי הוא וניקולס סטולר יופקדו על כתיבת והפקת הסדרה.

ליהוק
באוקטובר 2022, נמסר על ליהוקם של ג'סטין לונג, אנה יי פוייג, מיילס מקנה, ויל פרייס, זאק מוריס, אייסה בריונס ורייצ'ל האריס לצוות השחקנים הראשי. בינואר 2023, נמסר על ליהוקו של רוב הבל לתפקיד אורח.

צילומים
צילומי הסדרה החלו באוקטובר 2022 בוונקובר, קנדה; והסתיימו במרץ 2023.

הפצה
הסדרה עלתה לשידור ביום שישי, 13 באוקטובר 2023 בשירותי הזרמת המדיה "דיסני+" ו"הולו"; כחלק מליין השידורים השנתיים שלהם לקראת ליל כל הקדושים, במסגרתו ישודרו ברצף חמשת פרקיה הראשונים של העונה הראשונה. חמשת פרקיה הנותרים של העונה הראשונה ישודרו באופן שבועי עד לסיומה ב-17 בנובמבר 2023. בנוסף, שני פרקיה הראשונים של הסדרה ישודרו ברשת "Freeform" ב-13 באוקטובר, כחלק מליין "31 לילות של ליל כל הקדושים".

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2020
סדרות אימה אמריקאיות
סדרות קומדיה אמריקאיות
סדרות טלוויזיה המבוססות על ספרים
דיסני+: תוכניות וסדרות